SVEČANO OTVORENJE IZLOŽBE „BENEDIKTINCI I STVARANJE EUROPSKE KULTURE“
2025-06-09 10:00 - 11:00 (Europe/Helsinki) | Arhiv Splitsko-dalmatinska župnija, Arhiv Splitsko-dalmatinska župnija, Prisoje 22a, Dicmo Prisoje, 21232
U prigodi 1100. obljetnice Hrvatskoga Kraljevstva (https://1100.dbhz.hr/ – projekt broj 52) i na Međunarodni dan arhiva, izložba „Benediktinci i stvaranje europske kulture” bit će svečano otvorena 9. lipnja 2025. u 10 sati u Centralnoj pismohrani Splitsko-dalmatinske županije u Dicmu (adresa: Prisoje 22A, 21232 Dicmo) uz prigodni kulturni program.
Opis:
Izložbu su prvotno postavili benediktinci samostana Cascinazza u Italiji u suradnji sa zakladom Fondazione per la Sussidiarietà 2006. godine u Riminiju pod nazivom „Con le nostre mani, ma con la Tua forza / Našim rukama, ali Tvojom snagom“ u organizaciji katoličkoga pokreta Comunione e Liberazione. Za postavljanje izložbe u Hrvatskoj, priređivač i nakladnik Verbum odlučio se za naziv „Benediktinci i stvaranje europske kulture“ kako bi se naglasila činjenica da je upravo na temelju suradnje ljudske slobode i božanskoga nadahnuća stvorena europska kultura. Izložba je u Hrvatskoj prvi put postavljena 2007. godine u Splitu tijekom međunarodne kulturne manifestacije Dani kršćanske kulture. Izložba sažeto obuhvaća 15 stoljeća benediktinske tradicije kojom se želi pokazati kako život prožet vjerom dovodi do toga da domet djela čudesno nadilazi svaku računicu i predviđanje. Cijela izložba podijeljena je u sedam odsjeka: 1) Samostan: neočekivana i iznenađujuća stvarnost; 2) Samostan – početak nove civilizacije; 3) Korijeni benediktinskog iskustva; 4) Kamo ide Europa danas? 5) Ponovni početak: Božja vjernost; 6) Sveti Benedikt, nada Zapada; 7) Iz hrvatske benediktinske baštine.
Koordinator:
Radoslav Zaradić, predsjednik Hrvatske udruge Benedikt, zmajski pripravnik
Organizatori:
Splitsko-dalmatinska županija, Družba „Braća Hrvatskoga Zmaja”, Hrvatska udruga Benedikt, Povijesna postrojba „Kliški uskoci”.
U sklopu programa otvorenja nastupit će Kulturno-umjetničko društvo „Dicmo”.
Pokroviteljstvo:
Ministarstvo kulture i medija RH (sredstva dodijeljena Hrvatskoj udruzi Benedikt) i Splitsko-dalmatinska županija
Izložba će biti otvorena za javnost od 9. lipnja do 20. lipnja 2025.

IZLOŽBA „NAPRIJED HRVATSKI NARODE ZA SVOJU SLAVU U ČAST! - OBILJEŽAVANJE 1000. OBLJETNICE HRVATSKOG KRALJEVSTVA NA PODRUČJU BRODSKO-POSAVSKE ŽUPANIJE 1925. GODINE“
2025-06-12 13:00 - 14:00 | Velika dvorana Državnog arhiva u Slavonskom Brodu, Ulica Augusta Cesarca 1, Slavonski Brod, 35000
Autor izložbe:
doc. dr. sc. Josip Jagodar, Zmaj od Kobaša
Suorganizatori:
Družba „Braća Hrvatskoga Zmaja“ – Zmajski stol u Slavonskom Brodu i Državni arhiv u Slavonskom Brodu
